אנתוני בלינקן

אנתוני (טוני) ג'ון בלינקן (באנגלית: Antony John Blinken; נולד ב-16 באפריל 1962) הוא פוליטיקאי יהודי-אמריקאי המכהן משנת 2020 עם היבחרו של ג'ו ביידן לנשיא ארצות הברית, כמזכיר המדינה של ארצות הברית. שימש כסגן מזכיר המדינה של ארצות הברית (2015–2017), וכסגן היועץ לביטחון לאומי (2013–2015) תחת הנשיא ברק אובמה. הוא שימש בעבר כחבר בכיר במרכז ללימודים אסטרטגיים ובין-לאומיים, מנהל הסגל הדמוקרטי של ועדת הסנאט ליחסי חוץ של ארצות הברית (2002–2008) וחבר בצוות המעבר לנשיאות אובמה מנובמבר 2008 עד ינואר 2009. משנים 2009–2013 שימש בלינקן כסגן עוזר לנשיא ויועץ לביטחון לאומי לסגן הנשיא, ג'ו ביידן. בשנים 2001–2002 היה בלינקן עמית בכיר במרכז ללימודים אסטרטגיים ובין-לאומיים. בתקופת ממשל קלינטון שירת בלינקן במחלקת המדינה ובתפקידים בכירים במועצה לביטחון לאומי. בלינקן נולד למשפחה יהודית לדונלד ויהודית בלינקן. אבי סבו, מאיר בלינקן (אנ'), היה סופר יידיש שנולד בעיירה פריאסלאב (מקום הולדתו של שלום עליכם) והיגר לארצות הברית, וספרו המפורסם ביותר הוא "ווייבער" (נשים ביידיש), שבו התייחס ביידיש לנושא המיניות בקרב נשים יהודיות. אביו, דונלד בלינקן, היה בנקאי ושגריר ארצות הברית בהונגריה בימי ממשל ביל קלינטון. בלינקן למד בבית הספר דולטון (אנ') בניו יורק עד 1971 אז עבר לפריז, צרפת, עם אימו ובעלה החדש, עורך הדין שמואל פיזאר (אנ'), ששרד את מחנה אושוויץ בשואה. הוא למד בבית הספר ז'נין מנואל. בלינקן למד לתואר ראשון באוניברסיטת הרווארד, שם היה שותף לכתיבת עיתון הסטודנטים "הרווארד קרימזון" וערך את המוסף לאמנות השבועי שלו. לאחר סיום לימודיו עבד בכתב העת "ניו ריפבליק" ובהמשך למד משפטים באוניברסיטת קולומביה וקיבל תואר JD ב-1988. לאחר סיום לימודיו הוא עסק במשפטים בניו יורק ובפריז. במהלך מסע הבחירות לנשיאות ב-1988, עסק בלינקן יחד עם אביו בגיוס תרומות עבור מייקל דוקאקיס. הוא שירת בצוות המועצה לביטחון לאומי של ארצות הברית בבית הלבן בשנים 1994 עד 2001. בין 1994 ל-1998 היה בלינקן עוזר מיוחד לנשיא, מנהל בכיר לתכנון אסטרטגי, מנהל בכיר של המועצה לביטחון לאומי של ארצות הברית (NSC) וכותב הנאומים של הנשיא ביל קלינטון כולל הנאום "שלום, חבר" שאמר קלינטון בליל הירצחו של יצחק רבין. בין השנים 1999–2001 היה עוזר מיוחד לנשיא ומנהל בכיר לענייני אירופה וקנדה. בשנת 2002 מונה בלינקן למנהל סגל של ועדת החוץ של הסנאט, תפקיד בו החזיק עד 2008. הוא היה גם עמית בכיר במרכז ללימודים אסטרטגיים ובין-לאומיים. בשנת 2008, עבד בלינקן עבור מסע הבחירות לנשיאות של הסנטור ג'ו ביידן, והיה חבר בצוות המעבר לנשיאות של ברק אובמה. בשנים 2009 עד 2013 שימש כסגן עוזר לנשיא ויועץ לביטחון לאומי לסגן הנשיא ג'ו ביידן. בתפקיד זה הוא גם עזר לעצב את מדיניות ארצות הברית באפגניסטן, פקיסטן ובתוכנית הגרעין האיראנית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסר מידע מהותי על המשא ומתן לשחרור החטופים הישראלים ברצועת עזה במלחמת חרבות ברזל. בשנת 2020, עם היבחרו של ג'ו ביידן לנשיאות, עלה שמו של בלינקן כמועמד לשמש כמזכיר המדינה בממשל. מספר חודשים לפני ניצחונו של ביידן בבחירות וההודעה על בחירתו של בלינקן כמזכיר המדינה, התייחס בלינקן לסוגיית השגרירות האמריקאית בישראל, ואמר: "הפיכת ההחלטה של טראמפ והחזרת השגרירות לתל אביב תהיה צעד לא הגיוני, לא מעשי וחסר כל תבונה מדינית ופוליטית". ב-8 בינואר 2021 נפגש מזכיר המדינה דאז מייק פומפאו עם המזכיר המיועד בלינקן בפעם ראשונה. ב-26 בינואר אושר מינויו בסנאט ברוב של 78 מול 22 מתנגדים. ביולי 2022 התלווה אל נשיא ארצות הברית ג'ו ביידן בביקורו בארץ. באוקטובר 2023, סמוך לתחילתה של מלחמת חרבות ברזל, ביקר פעמיים בישראל כדי להביע את תמיכת ארצות הברית בישראל. במסגרת הביקורים נועד בלינקן עם ראש הממשלה בנימין נתניהו, עם נשיא המדינה יצחק הרצוג, עם שר הביטחון יואב גלנט, עם יו"ר המחנה הממלכתי בני גנץ ועם שרים נוספים. לבלינקן התלווה סטיבן גילן, שליח הממשל האמריקאי לנושא החטופים האמריקאים, והם נפגשו עם נציגי המשפחות במהלך הביקור. בלינקן הגיע לישראל עוד מספר פעמים סמוך לאחר חדש אוקטובר, בעיקר בעניין הרחבת הסיוע ההומניטרי לתושבי עזה וקידום שחרור החטופים מישראל ובהמשך גם בעניין התקדמות שלבי המהלך הצבאי בעזה, קידום הדיון ביחס למשילות בעזה במקום ביום שאחרי המלחמה וכן כחלק ממאמץ הקהילה הבינלאומית למנוע הסלמת החזית הלבנונית. בלינקן הוא יהודי, הנשוי לאוון ראיין (אנ'), עובדת ציבור אמריקאית שעבדה כעוזרת מזכירת המדינה לענייני חינוך ותרבות (ECA) בין 2013 ל-2017 וכיום מכהנת כמזכירת הקבינט הנשיאותי של ג'ו ביידן. ראיין ובלינקן הכירו ב-1995 כשעבדו ביחד בבית הלבן, התחתנו ב-2002 בחתונה שנוהלה על ידי רב וכומר בו זמנית. יש להם בן שנולד במרץ 2019 ובת שנולדה בפברואר 2020. בנוסף לאנגלית בלינקן דובר גם צרפתית. אנתוני בלינקן, ברשת החברתית פייסבוק אנתוני בלינקן, ברשת החברתית אקס (טוויטר) אנתוני בלינקן, ברשת החברתית אינסטגרם אדוארד דוקס, קייב, סופר יידי וממייסדי מדינת ישראל: השורשים של אנתוני בלינקן, באתר ynet, 26 במאי 2021 רות וייס, מעשה בחמישה בלינקנים, 31 בינואר 2021, באתר מידה קווים לדמותו של בלינקן מתוך כתבה של הוושינגטון פוסט סופר יידי וממייסדי מדינת ישראל: השורשים של אנתוני בלינקן, באתר ynet, 26 במאי 2021 רן דגוני, ‏בכיר בממשל האמריקני: התבטאויות על איראן פוגעות בישראל, באתר גלובס, 26 במרץ 2012 אריאל כהנא, דיווח: אנתוני בלינקן ימונה למזכיר המדינה, באתר ישראל היום, 23 בנובמבר 2020 יהונתן קליין, חדשות כיפה, ‏ביידן מתכוון למנות שר חוץ יהודי, באתר כיפה, 23 בנובמבר, 2020 7:43 Atwood, Kylie; Hansler, Jennifer (8 בינואר 2021). "Pompeo met with Biden's secretary of state pick for first time". CNN. {{cite web}}: (עזרה) Serges, Grace (26 בינואר 2021). "Senate confirms Antony Blinken as secretary of state in 78-22 vote". CBS News. ארכיון מ-26 בינואר 2021. נבדק ב-27 בינואר 2021. {{cite news}}: (עזרה) בני סולומון, ‏תמיכה חסרת תקדים: מזכיר המדינה האמריקני נחת בישראל, באתר כיכר השבת, 12 באוקטובר 2023 ב. ניסני, ‏נתניהו הודה לבלינקן על אמירתו ״אנחנו כאן - ואנחנו לא הולכים לשום מקום״, באתר כיכר השבת, 12 באוקטובר 2023 ניצן קידר, בלינקן להרצוג: אחד האירועים האפלים ביותר בהיסטוריה, באתר ערוץ 7, 12 באוקטובר 2023 ישי כהן, ‏שר הביטחון: "לא נעצור את המלחמה עד שנביא הישגים", באתר כיכר השבת, 16 באוקטובר 2023 איתמר אייכנר, בלינקן לצד נתניהו: "באתי גם כיהודי. כל עוד ארה"ב קיימת - לעולם לא תהיו לבד", באתר ynet, 12 באוקטובר 2023 איתמר אייכנר, בלינקן חוזר לישראל: "יבקש הפוגה תמורת שחרור חטופים, נתניהו פתוח לרעיון", באתר ynet, 2 בנובמבר 2023 איתמר אייכנר, בלינקן שוב בארץ, זו ההצעה שתוצג לעסקת חטופים נוספת, באתר ynet, 8 בינואר 2024